पाएं अपने शहर की ताज़ा ख़बरें और फ्री ई-पेपरडाउनलोड करें
जेईई-मेंस स्थगित होने के बाद जेईई एडवांस्ड टलना तय है। परीक्षा तीन जुलाई को प्रस्तावित है। इस बार परीक्षा के आयोजन का जिम्मा आईआईटी खड़गपुर के पास है। आईआईटी ने तारीख में बदलाव के संकेत दिए हैं। उसका कहना है कि देश में कोरोना संक्रमण की ताजा स्थिति को देखते हुए तय समय में परीक्षा करा पाना मुश्किल है।
परीक्षा को लेकर पिछले दिनों आईआईटी खड़गपुर की जेईई एडवांस्ड कमेटी की मीटिंग में भी हुई थी। इसमें सभी सदस्यों ने परीक्षा की तारीख बदलने की जरूरत बताई। आईआईटी संयुक्त प्रवेश परीक्षा एडवांस के आयोजन टीम के चेयरमैन देवाशीष चक्रवर्ती ने कहा कि जैसे हालात हैं, इसमें जेईई एडवांस्ड के लिए निर्धारित तीन जुलाई की तिथि को बदल सकते हैं। क्योंकि जेईई मेंस 2021 के मई चरण की परीक्षाएं भी होनी हैं और जेईई मेंस और एडवांस्ड के बीच अंतराल होना भी जरूरी है।
उन्होंने बताया कि जेईई मेंस अप्रैल व मई चरण की परीक्षा फिलहाल स्थगित है। नेशनल टेस्टिंग एजेंसी (एनटीए) को इन परीक्षाओं की नई तारीख तय करनी है। जब तक ये परीक्षाएं नहीं हो जाती, जेईई एडवांस्ड करा पाना मुश्किल है। जेईई मेन-2021 के चारों चरण की परीक्षाएं और नतीजे जारी होने के बाद ही जेईई एडवांस परीक्षा पर निर्णय किया जा सकेगा।
नोटिस बोर्ड : ये एग्जाम भी अभी नहीं
क्लैट के लिए आवेदन अब 15 मई तक : कंसोर्टियम ऑफ नेशनल लॉ यूनिवर्सिटीज ने कॉमन लॉ एडमिशन टेस्ट (क्लैट 2021) के लिए रजिस्ट्रेशन करने की अंतिम तारीख बढ़ाकर 15 मई कर दी है।
कंपनी सेक्रेटरी के एग्जाम अब ऑनलाइन मोड में होंगे
इंस्टीट्यूट ऑफ कंपनी सेक्रेटरीज ऑफ इंडिया 8 मई को रिमोट प्रोक्टेड मोड में कंपनी सेक्रेटरीज एक्जीक्यूटिव एंट्रेंस टेस्ट कराएगा। जो छात्र कोविड 19 कंटेनमेंट जोन में रह रहे हैं और टेस्ट में शामिल होने के लिए लैपटॉप या अन्य आवश्यक चीजों की व्यवस्था नहीं कर पा रहे हैं, वे ऑप्ट आउट कर सकते हैं और अपनी उम्मीदवारी को जुलाई 2021 सत्र के लिए आगे बढ़ा सकते हैं।
परीक्षा अब केंद्रों से कराने के बजाय केवल रिमोट प्रोक्टेड मोड में के माध्यम से आयोजित करने का निर्णय लिया है। परीक्षा से ऑप्ट आउट कर जुलाई तक आगे बढ़ाने के इच्छुक उम्मीदवारों को 3 मई तक एक घोषणा पत्र सबमिट करना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn